sukhrobnurali/uzbek-legal-corpus huggingface dataset:
OʻZBEKISTON RESPUBLIKASI MARKAZIY BANKI TOMONIDAN BANKLARGA LOMBARD KREDITI BERISh TARTIBI TOʻGʻRISIDAGI NIZOMGA OʻZGARTIRIShLAR KIRITISh HAQIDA
(resolution, 2011-03-05)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuni asosida Markaziy bank Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 1998-yil 22-avgustdagi 14/8-sonli qarori bilan tasdiqlangan Oʻzbekiston Respublikasi Markaziy banki tomonidan banklarga lombard krediti berish tartibi toʻgʻrisidagi nizomga (1998-yil 16-oktabrda roʻyxat raqami 501) ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan oʻn kun oʻtgandan keyin kuchga kiradi.
VAZIRLIKLAR, DAVLAT QOʻMITALARI, IDORALAR, YuRIDIK ShAXSLAR BIRLAShMALARINING DOIMIY HARAKATDAGI MARKAZIY EKSPERT KOMISSIYASI (MEK)SI TOʻGʻRISIDAGI NAMUNAVIY NIZOMGA OʻZGARTIRISh KIRITISh HAQIDA
(order, 2021-09-11)

Oʻzbekiston Respublikasining “Arxivlar toʻgʻrisida”gi Qonuni hamda Oʻzbekiston Respublikasi Vazirlar Mahkamasining “Oʻzbekiston Respublikasida arxiv ishini boshqarishni yanada takomillashtirish toʻgʻrisida”gi 2004-yil 3-fevraldagi 49-sonli qaroriga muvofiq buyuraman: 1. Vazirliklar, davlat qoʻmitalari, idoralar, yuridik shaxslar birlashmalarining doimiy harakatdagi Markaziy ekspert komissiyasi (MEK) toʻgʻrisidagi namunaviy nizomning (2000-yil 21-fevral, roʻyxat raqami 898 — Meʼyoriy hujjatlar axborotnomasi 2004-y., 4-son) 1.4-bandi quyidagi tahrirda bayon etilsin: “1.4 MEK oʻz faoliyatida Oʻzbekiston Respublikasining “Arxivlar toʻgʻrisida”gi Qonuni hamda boshqa qonun hujjatlariga asoslanadi.”. 2. Ushbu buyruq Oʻzbekiston Respublikasi Adliya vazirligida davlat roʻyxatidan oʻtkazilgandan soʻng oʻn kun oʻtgach kuchga kiradi.
MULKChILIK ShAKLLARIDAN QATʼI NAZAR KORXONALAR, MUASSASALAR, TAShKILOTLARNING DOIMIY HARAKATDAGI EKSPERT KOMISSIYASI (EK) TOʻGʻRISIDAGI NAMUNAVIY NIZOMGA OʻZGARTIRISh KIRITISh HAQIDA
(order, 2021-09-11)

Oʻzbekiston Respublikasining “Arxivlar toʻgʻrisida”gi Qonuni hamda Oʻzbekiston Respublikasi Vazirlar Mahkamasining “Oʻzbekiston Respublikasida arxiv ishini boshqarishni yanada takomillashtirish toʻgʻrisida”gi 2004-yil 3-fevraldagi 49-sonli qaroriga muvofiq buyuraman: 1. Mulkchilik shakllaridan qatʼi nazar korxonalar, muassasalar, tashkilotlarning doimiy harakatdagi Ekspert komissiyasi (EK) toʻgʻrisidagi namunaviy nizomning (2000-yil 21-fevral, roʻyxat raqami 897 — Meʼyoriy hujjatlar axborotnomasi 2004-y., 4-son) 1.4-bandi quyidagi tahrirda bayon etilsin: “1.4 EK oʻz faoliyatida Oʻzbekiston Respublikasining “Arxivlar toʻgʻrisida”gi Qonuni hamda boshqa qonun hujjatlariga asoslanadi.”. 2. Ushbu buyruq Oʻzbekiston Respublikasi Adliya vazirligida davlat roʻyxatidan oʻtkazilgandan soʻng oʻn kun oʻtgach kuchga kiradi.
“REKLAMA TOʻGʻRISIDA”GI OʻZBEKISTON RESPUBLIKASI QONUNINING 16-MODDASIGA OʻZGARTISh KIRITISh HAQIDA
(law, 2022-09-09)

1-modda. Oʻzbekiston Respublikasining 1998-yil 25-dekabrda qabul qilingan “Reklama toʻgʻrisida”gi 723-I-sonli Qonuni (Oʻzbekiston Respublikasi Oliy Majlisining Axborotnomasi, 1999-yil, № 1, 14-modda; 2002-yil, № 9, 164-modda; 2003-yil, № 5, 67-modda; Oʻzbekiston Respublikasi Oliy Majlisi palatalarining Axborotnomasi, 2005-yil, № 12, 413-modda; 2006-yil, № 4, 154-modda, № 10, 536-modda) 16-moddasining uchinchi qismi quyidagi tahrirda bayon etilsin: “Reklama tarqatuvchilar reklama uchun ajratilgan efir vaqti, nashr yoki reklama maydoni umumiy yillik hajmining 5 foizidan kam boʻlmagan hajmda ijtimoiy reklamali axborotni joylashtirishi shart. Bunda faoliyati Oʻzbekiston Respublikasi Davlat budjeti hisobidan toʻliq yoki qisman moliyalashtiriladigan reklama tarqatuvchilar ijtimoiy reklamali axborotni bepul joylashtiradi”. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
OʻZBEKISTON RESPUBLIKASI BOJXONA KODEKSINING 109-MODDASIGA OʻZGARTISH KIRITISH TOʻGʻRISIDA
(code, 2016-04-22)

1-modda. Oʻzbekiston Respublikasining 1997-yil 26-dekabrda qabul qilingan 548-I-sonli Qonuni bilan tasdiqlangan Oʻzbekiston Respublikasining Bojxona kodeksi (Oʻzbekiston Respublikasi Oliy Majlisining Axborotnomasi, 1998-yil, № 2, 36-modda; 1999-yil, № 9, 229-modda; 2001-yil, № 1-2, 23-modda; 2002-yil, № 1, 20-modda, № 9, 165-modda; 2003-yil, № 1, 8-modda, № 5, 67-modda; 2005-yil, № 1, 18-modda; Oʻzbekiston Respublikasi Oliy Majlisi palatalarining Axborotnomasi, 2006-yil, № 4, 154-modda, № 10, 536-modda) 109-moddasining uchinchi qismi chiqarib tashlansin. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
OʻZBEKISTON RESPUBLIKASI JINOYAT-PROTSESSUAL KODEKSINING 389-MODDASIGA OʻZGARTISh KIRITISh TOʻGʻRISIDA
(code, 2008-04-07)

1-modda. Oʻzbekiston Respublikasining 1994-yil 22-sentabrda qabul qilingan 2013-XII-sonli Qonuni bilan tasdiqlangan Oʻzbekiston Respublikasi Jinoyat-protsessual kodeksining (Oʻzbekiston Respublikasi Oliy Kengashining Axborotnomasi, 1995-yil, № 2, 5-modda; Oʻzbekiston Respublikasi Oliy Majlisining Axborotnomasi, 1995-yil, № 12, 269-modda; 1997-yil, № 2, 56-modda, № 9, 241-modda; 1998-yil, № 5-6, 102-modda, № 9, 181-modda; 1999-yil, № 1, 20-modda, № 5, 124-modda, № 9, 229-modda; 2000-yil, № 5-6, 153-modda, № 7—8, 217-modda; 2001-yil, № 1-2, 11, 23-moddalar, № 9-10, 165, 182-moddalar; 2002-yil, № 9, 165-modda; 2003-yil, № 5, 67-modda; 2004-yil, № 1-2, 18-modda, № 9, 171-modda; Oʻzbekiston Respublikasi Oliy Majlisi palatalarining Axborotnomasi, 2005-yil, № 12, 418-modda; 2006-yil, № 6, 261-modda; 2007-yil, № 4, 166-modda, № 6, 248, 249-moddalar, № 9, 422-modda, № 12, 594, 595, 607-moddalar) 389-moddasi ikkinchi qismidagi “244-moddalari, 273-moddasining beshinchi qismida” degan soʻzlar “244-moddalarida” degan soʻzlar bilan almashtirilsin. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
BOJXONA BROKERI TOʻGʻRISIDAGI NIZOMGA QOʻShIMChALAR KIRITISh HAQIDA
(resolution, 2016-10-26)

Oʻzbekiston Respublikasi “Davlat bojxona xizmati toʻgʻrisida”gi Qonunining 6-moddasiga muvofiq, Oʻzbekiston Respublikasi Davlat bojxona qoʻmitasi qaror qiladi: 1. Bojxona brokeri toʻgʻrisidagi nizomga (2003-yil 15-sentabr, roʻyxat raqami 1271 — Meʼyoriy hujjatlar axborotnomasi, 2003-yil, 17-18-son) ilovaga* muvofiq qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun muddat oʻtgach kuchga kiradi. 3. Ushbu qaror ijrosi ustidan nazorat Davlat bojxona qoʻmitasi raisining birinchi oʻrinbosari Sh. Xayrullayev zimmasiga yuklatilsin.
OʻZBEKISTON RESPUBLIKASI PREZIDENTINING “BARChA TURDAGI MAKTABLAR OʻQITUVChILARI, BOLALAR UYLARI TARBIYAChILARIGA BERILADIGAN QOʻShIMChA IMTIYOZLAR, YUQORI SINFLAR OʻQITUVChILARINING ISh HAQINI OShIRISh TOʻGʻRISIDA” 1990-YIL 13 NOYABRDAGI PF-93-SONLI FARMONINI QISMAN OʻZ KUChINI YOʻQOTGAN DEB HISOBLASh TOʻGʻRISIDA
(decree, 2020-09-28)

Oʻzbekiston Respublikasi Prezidentining “Faxriy unvonlar uchun toʻlovlar miqdorini oshirish toʻgʻrisida” 2007-yil 17-dekabrdagi PF-3942-sonli Farmoni qabul qilinishi munosabati bilan: 1. Oʻzbekiston Respublikasi Prezidentining “Barcha turdagi maktablar oʻqituvchilari, bolalar uylari tarbiyachilariga beriladigan qoʻshimcha imtiyozlar, yuqori sinflar oʻqituvchilarining ish haqini oshirish toʻgʻrisida” 1990-yil 13-noyabrdagi PF-93-sonli Farmonining 2-bandi oʻz kuchini yoʻqotgan deb hisoblansin. 2. Mazkur Farmonning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRIShLAR KIRITISh TOʻGʻRISIDA (OʻZBEKISTON RESPUBLIKASI PREZIDENTINING “FAXRIY UNVONLAR UChUN TOʻLOVLAR MIQDORINI OShIRISh TOʻGʻRISIDA” 2007-YIL 17 DEKABRDAGI PF-3942-SON FARMONI)
(decree, 2021-02-22)

Oʻzbekiston Respublikasi Prezidentining “Faxriy unvonlar uchun toʻlovlar miqdorini oshirish toʻgʻrisida” 2007-yil 17-dekabrdagi PF-3942-son Farmoniga muvofiq Vazirlar Mahkamasi qaror qiladi: Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 2. Oʻzbekiston Respublikasi Vazirlar Mahkamasining “Tibbiyot xodimlari mehnatiga haq toʻlashning takomillashtirilgan tizimini tasdiqlash toʻgʻrisida” 2005-yil 21-dekabrdagi 276-son qaroriga 2-ilovaning 22-bandidagi (Oʻzbekiston Respublikasi QT, 2005-y., 12-son, 64-modda) “eng kam oylik ish haqining 60 foizi miqdorida” soʻzlari “eng kam oylik ish haqining 1,6 baravari miqdorida” soʻzlari bilan almashtirilsin.
OʻZBEKISTON RESPUBLIKASINING KOLLEKTIV XAVFSIZLIK TOʻGʻRISIDAGI ShARTNOMA TAShKILOTINING USTAVIGA (KIShINYOV, 2002 YIL 7 OKTYABR) QOʻShILIShI HAQIDA
(law, 2008-08-21)

Kollektiv xavfsizlik toʻgʻrisidagi shartnoma tashkilotining Ustaviga (Kishinyov, 2002-yil 7-oktabr) qoʻshilinsin.
OʻZBEKISTON RESPUBLIKASINING KOLLEKTIV XAVFSIZLIK TOʻGʻRISIDAGI ShARTNOMAGA (TOShKENT, 1992-YIL 15 MAY) QOʻShILIShI HAQIDA
(law, 2008-08-21)

Kollektiv xavfsizlik toʻgʻrisidagi shartnomaga (Toshkent, 1992-yil 15-may) qoʻshilinsin.
OʻZBEKISTON RESPUBLIKASI JINOYAT KODEKSINING 224-MODDASIGA OʻZGARTISh KIRITISh HAQIDA
(code, 2008-07-08)

1-modda. Oʻzbekiston Respublikasining 1994-yil 22-sentabrda qabul qilingan 2012-XII-sonli Qonuni bilan tasdiqlangan Oʻzbekiston Respublikasining Jinoyat kodeksi (Oʻzbekiston Respublikasi Oliy Kengashining Axborotnomasi, 1995-yil, № 1, 3-modda; Oʻzbekiston Respublikasi Oliy Majlisining Axborotnomasi, 1996-yil, № 9, 144-modda; 1997-yil, № 2, 56-modda, № 9, 241-modda; 1998-yil, № 5-6, 102-modda, № 9, 181-modda; 1999-yil, № 1, 20-modda, № 5, 124-modda, № 9, 229-modda; 2000-yil, № 5-6, 153-modda; 2001-yil, № 1-2, 23-modda, № 9-10, 165-modda; 2002-yil, № 9, 165-modda; 2003-yil, № 1, 8-modda, № 9-10, 149-modda; 2004-yil, № 1-2, 18-modda, № 9, 171-modda; Oʻzbekiston Respublikasi Oliy Majlisi palatalarining Axborotnomasi, 2005-yil, № 9, 314-modda, № 12, 417, 418-moddalar; 2006-yil, № 6, 261-modda, № 12, 656-modda; 2007-yil, № 4, 158, 166-moddalar, № 6, 248-modda, № 9, 416, 422-moddalar, № 12, 607-modda; 2008-yil, № 4, 187, 188, 189-moddalar) 224-moddasi birinchi qismining sanksiyasidagi “toʻrt” degan soʻz “olti” degan soʻz bilan almashtirilsin. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
IShGA QABUL QILISh UChUN ENG KIChIK YoSh TOʻGʻRISIDAGI KONVENSIYANI (JENEVA, 1973 YIL 26 IYuN) RATIFIKATSIYA QILISh HAQIDA
(law, 2008-04-04)

Ishga qabul qilish uchun eng kichik yosh toʻgʻrisidagi konvensiya (Jeneva, 1973-yil 26-iyun) ratifikatsiya qilinsin.
OʻZBEKISTON RESPUBLIKASI PREZIDENTINING “DEHQONOBOD KALIY OʻGʻITLARI ZAVODI QURILIShINI JADALLAShTIRISh ChORA-TADBIRLARI TOʻGʻRISIDA” 2007-YIL 17 DEKABRDAGI PQ-748-SON QARORINING BAJARILIShINI TAʼMINLASh ChORA-TADBIRLARI HAQIDA
(resolution, 2021-02-22)

Oʻzbekiston Respublikasi Prezidentining “Dehqonobod kaliy oʻgʻitlari zavodi qurilishini jadallashtirish chora-tadbirlari toʻgʻrisida” 2007-yil 17-dekabrdagi PQ-748-son qarorining bajarilishini taʼminlash maqsadida Vazirlar Mahkamasi qaror qiladi: 1. Belgilab qoʻyilsinki, Dehqonobod kaliy oʻgʻitlari zavodining tashqi infratuzilma obyektlari: elektr taʼminoti, gaz taʼminoti, suv taʼminoti, tashqi aloqa, avtomobil va temir yoʻl obyektlari, shuningdek mutaxassislar uchun uy-joylar ular tugallangandan keyin belgilangan tartibda ushbu obyektlarning tegishli buyurtmachilari balansiga qabul qilinadi. 2. “Oʻzkimyosanoat” davlat-aksiyadorlik kompaniyasiga zavod foydalanishga topshirilgungacha qurilayotgan Dehqonobod kaliy oʻgʻitlari zavodi direksiyasi xarajatlarini “Oʻzkimyosanoat” davlat-aksiyadorlik kompaniyasi Kengashi tomonidan tasdiqlanadigan smeta doirasida Kimyo sanoati tashkilotlarini rivojlantirish va qoʻllab-quvvatlash jamgʻarmasi mablagʻlari hisobiga amalga oshirishga ruxsat etilsin. 3. “Oʻzkimyosanoat” davlat-aksiyadorlik kompaniyasi va “Oʻzogʻirneftgazkimyoloyiha” institutining “VNII Galurgii” (Rossiya) yopiq aksiyadorlik jamiyatini loyiha hujjatlarini kompleks ekspertizadan oʻtkazish hamda zavodni loyihalashtirish, qurish va foydalanishga topshirish ishlarini texnik kuzatish boʻyicha, xizmatlar uchun Kimyo sanoati tashkilotlarini rivojlantirish va qoʻllab-quvvatlash jamgʻarmasi mablagʻlari hisobiga haq toʻlagan holda, kontrakt asosida mustaqil konsultant sifatida jalb etish toʻgʻrisidagi taklifiga rozilik berilsin. Oʻzbekiston Respublikasi Tashqi iqtisodiy aloqalar, investitsiyalar va savdo vazirligi tuziladigan kontraktni narx jihatidan ekspertizadan oʻtkazsin. 4. Qashqadaryo viloyati hokimligi maydonni tanlash dalolatnomasiga muvofiq Dehqonobod kaliy oʻgʻitlari zavodi obyektlari qurilishi uchun ikki hafta muddatda yerlar ajratsin. 5. “Oʻzgidromet” markazi qurilayotgan Dehqonobod kaliy oʻgʻitlari zavodi direksiyasiga obyektlarni loyihalashtirish uchun qurilish rayonining meteorologiya sharoitlari toʻgʻrisidagi maʼlumotlarni taqdim etsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari R.S. Azimov va E.R. Shaismatov zimmasiga yuklansin.
OʻZBEKISTON RESPUBLIKASI VAZIRLAR MAHKAMASI TARKIBIGA OʻZGARTIRISh KIRITISh TOʻGʻRISIDA
(resolution, 2020-09-28)

1. Oʻzbekiston Respublikasi Bosh vazirining oʻrinbosari — Oliy va oʻrta maxsus taʼlim vaziri lavozimi tugatilsin. 2. Oʻzbekiston Respublikasi Bosh vazirining oʻrinbosari lavozimi kiritilsin.
OʻZBEKISTON RESPUBLIKASI VAZIRLAR MAHKAMASI TARKIBIGA OʻZGARTIRISh KIRITISh TOʻGʻRISIDA
(resolution, 2018-03-03)

1. Oʻzbekiston Respublikasi Bosh vazirining oʻrinbosari — Moliya vaziri, iqtisodiyot va tashqi iqtisodiy aloqalar majmuasi rahbari lavozimi tugatilsin. 2. Oʻzbekiston Respublikasi Bosh vazirining birinchi oʻrinbosari — Moliya vaziri, iqtisodiyot va tashqi iqtisodiy aloqalar majmuasi rahbari lavozimi kiritilsin.
“OʻZQIShLOQXOʻJALIKMASh-XOLDING” KOMPANIYASINI TUGATISh ChORA-TADBIRLARI TOʻGʻRISIDA
(resolution, 2020-09-28)

Iqtisodiy islohotlarni yanada chuqurlashtirish va qishloq xoʻjalik mashinasozligida boshqaruvni takomillashtirish, jahon standartlariga javob beradigan qishloq xoʻjalik texnikasini ishlab chiqarishga xorijiy investitsiyalarni keng jalb etish, tarmoq korxonalari ishi samaradorligini oshirish maqsadida: 1. “Oʻzqishloqxoʻjalikmash-xolding” xolding kompaniyasi va uning tarkibiga kiruvchi korxonalar aksiyadorlarining, Oʻzbekiston Respublikasi Iqtisodiyot vazirligi, Moliya vazirligi, Qishloq va suv xoʻjaligi vazirligi, Davlat mulki qoʻmitasi, Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasining “Oʻzqishloqxoʻjalikmash-xolding” xolding kompaniyasini tugatish toʻgʻrisidagi taklifi qabul qilinsin. 2. “Oʻzqishloqxoʻjalikmash-xolding” xolding kompaniyasini tugatish va uning korxonalarini qaytadan tashkil etish boʻyicha ilovaga* muvofiq tarkibda Hukumat komissiyasi tashkil etilsin. 3. Hukumat komissiyasi: “Oʻzqishloqxoʻjalikmash-xolding” xolding kompaniyasini tugatish boʻyicha chora-tadbirlar qonun hujjatlarida belgilangan muddatlarda amalga oshirilishini taʼminlasin; Oʻzbekiston Respublikasi Mehnat va aholini ijtimoiy muhofaza qilish vazirligi bilan birgalikda “Oʻzqishloqxoʻjalikmash-xolding” xolding kompaniyasining boʻshaydigan mutaxassislarini, birinchi navbatda, qishloq xoʻjalik mashinasozligi korxonalariga ishga joylashtirish chora-tadbirlari amalga oshirilishini taʼminlasin; bir oy muddatda, chuqur tahlil asosida, qishloq xoʻjaligi texnikasi ishlab chiqarilishini oqilona jamlashni, shuningdek, qayta tashkil etiladigan korxonalarning koʻchmas mulkini boʻshaydigan maydonlarda ishlab chiqarishlarni joylashtirish sharti bilan zamonaviy uskunalardan foydalanish boʻyicha investitsiya majburiyatlarini qabul qilgan xorijiy investorlarga sotishni nazarda tutgan holda, tarmoq korxonalarini qayta tashkil etish boʻyicha takliflarni Vazirlar Mahkamasiga kiritsin. 4. Oʻzbekiston Respublikasi Davlat mulki qoʻmitasi Moliya vazirligi, Adliya vazirligi bilan birgalikda tugatilayotgan “Oʻzqishloqxoʻjalikmash-xolding” xolding kompaniyasining ustav kapitalidagi xorijiy qatnashchi ulushining miqdori va kompensatsiya shaklini belgilangan tartibda u bilan hal qilib olsin. 5. Oʻzbekiston Respublikasi Adliya vazirligi tegishli vazirliklar va idoralar bilan birgalikda ikki oy muddatda Oʻzbekiston Respublikasining qonun hujjatlariga mazkur qarordan kelib chiqadigan oʻzgartish va qoʻshimchalar toʻgʻrisida takliflar kiritsin. 6. Ushbu qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
XALQARO SHARTNOMANI TASDIQLASH TOʻGʻRISIDA
(resolution, 2007-12-27)

1. Oʻzbekiston Respublikasi Hukumati bilan Turkmaniston Hukumati oʻrtasida 2007-yil 18-oktabr kuni Ashxobod shahrida imzolangan davlat chegarasi orqali oʻtish punktlari haqidagi Bitim tasdiqlansin. 2. Oʻzbekiston Respublikasi Tashki ishlar vazirligi Oʻzbekiston Respublikasi mazkur xalqaro shartnoma kuchga kirishi uchun zarur boʻlgan ichki davlat tartib-qoidalarini bajargani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
OʻZBEKISTON RESPUBLIKASI ICHKI ISHLAR VAZIRLIGINING TERGOV HIBSXONALARI VA JAZONI IJRO ETISH MUASSASALARIDA SAQLANAYOTGAN OIV INFEKSIYASINI YUQTIRGANLAR VA OITSGA CHALINGAN BEMORLARGA ANTIRETROVIRUS DAVOLASH TAQDIM ETISH TARTIBI TOʻGʻRISIDAGI YOʻRIQNOMANI TASDIQLASH HAQIDA
(resolution, 2019-01-22)

Oʻzbekiston Respublikasi epidemiyaga qarshi kurashish Favqulodda komissiyasi majlisining 2007-yil 3-iyuldagi “Oʻzbekiston Respublikasida 2007 — 2011-yillarda OIV infeksiyasini tarqalishiga qarshi kurashishning Strategik dasturini tasdiqlash toʻgʻrisida”gi Bayonnomasi talablarini bajarish, shuningdek OIV infeksiyasini yuqtirganlar va OITSga chalingan bemorlarni davolashga qaratilgan chora-tadbirlar samaradorligini oshirish maqsadida, Oʻzbekiston Respublikasi Ichki ishlar vazirligi va Oʻzbekiston Respublikasi Sogʻliqni saqlash vazirligi qaror qiladilar: 1. Oʻzbekiston Respublikasi Ichki ishlar vazirligining tergov hibsxonalari va jazoni ijro etish muassasalarida saqlanayotgan OIV infeksiyasini yuqtirganlar va OITSga chalingan bemorlarga antiretrovirus davolash taqdim etish tartibi toʻgʻrisidagi Yoʻriqnoma ilovaga* muvofiq tasdiqlansin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilganidan soʻng oʻn kundan keyin kuchga kiradi.
BOJXONA TOʻLOVLARINI TOʻLASh MUDDATINI UZAYTIRISh VA KEChIKTIRISh BOʻYIChA YOʻRIQNOMAGA OʻZGARTIRISh KIRITISh TOʻGʻRISIDA
(resolution, 2016-12-05)

Oʻzbekiston Respublikasi Bojxona kodeksining 110-moddasi (Oliy Majlis axborotnomasi, 1998-yil, 2-son, 36-modda) va Oʻzbekiston Respublikasi Prezidentining 2006-yil 14-iyuldagi PQ-416 sonli “Mahalliy dori-darmon va tibbiyot buyumlari ishlab chiqaruvchilarni qoʻllab-quvvatlash chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2006-yil 28-29-son, 267-modda) muvofiq qaror qiladi: 1. Oʻzbekiston Respublikasi Davlat bojxona qoʻmitasining 1999-yil 16-martdagi 03/8-78-sonli qarori bilan tasdiqlangan va Markaziy bank bilan 121-V-sonli va Moliya vazirligi bilan 24-sonli roʻyxat raqamlari orqali kelishilgan “Bojxona toʻlovlarini toʻlash muddatini uzaytirish va kechiktirish boʻyicha yoʻriqnoma”ga (1999-yil 8-aprel, roʻyxat raqami 697) ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgach kuchga kiradi.
XALQARO SHARTNOMANI TASDIQLASH TOʻGʻRISIDA
(resolution, 2007-12-26)

1. Shanxay hamkorlik tashkilotiga aʼzo davlatlar hukumatlari oʻrtasida 2007-yil 16-avgustda Bishkek shahrida imzolangan madaniyat sohasida hamkorlik qilish toʻgʻrisidagi Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi mazkur xalqaro shartnoma kuchga kirishi uchun zarur boʻlgan ichki davlat tartib-qoidalarini bajargani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
OʻZBEKISTON RESPUBLIKASINING SOLIQ KODEKSINI TASDIQLASh TOʻGʻRISIDA
(code, 2020-01-08)

1-modda. Oʻzbekiston Respublikasining Soliq kodeksi tasdiqlansin. 2-modda. Oʻzbekiston Respublikasi Vazirlar Mahkamasi 2008 va 2009-yillar mobaynida: Oʻzbekiston Respublikasi Soliq kodeksi normalarining amal qilishi va samaradorligi muntazam ravishda hamda har tomonlama monitoring va tahlil qilinishini taʼminlasin; zarur boʻlgan hollarda, Oʻzbekiston Respublikasi Soliq kodeksining ayrim normalarini yanada takomillashtirishga qaratilgan takliflarni belgilangan tartibda kiritsin. 3-modda. Ushbu Qonun 2008-yil 1-yanvardan eʼtiboran kuchga kiradi.
2007-yil 31-dekabr dushanba ish kunini 2007-yil 29-dekabr shanba kuniga koʻchirish toʻgʻrisida
(resolution, 2020-09-28)

Yangi yil bayrami munosabati bilan hamda mehnatkashlarning dam olishi uchun qulay shart-sharoitlar yaratish va ish vaqtidan oqilona foydalanish maqsadida: 2007-yil 31-dekabr dushanba ish kuni 2007-yil 29-dekabr shanba kuniga koʻchirilsin.
“OʻZMELIOMAShLIZING” DAVLAT LIZING KOMPANIYASINI TAShKIL ETISh TOʻGʻRISIDA
(resolution, 2021-02-22)

Oʻzbekiston Respublikasi Prezidentining “Sugʻoriladigan yerlarning meliorativ holatini yaxshilash tizimini tubdan takomillashtirish chora-tadbirlari toʻgʻrisida” 2007-yil 29-oktabrdagi PF-3932-son Farmonini bajarish yuzasidan, shuningdek meliorativ texnikaning koʻp profilli mavjud parkini yangilash va shakllantirishni ragʻbatlantirish, sugʻoriladigan yerlarning meliorativ holatini yaxshilash faoliyati bilan shugʻullanuvchi suv xoʻjaligi qurilish va foydalanish tashkilotlariga zamonaviy melioratsiya texnikasi va asbob-uskunalari yetkazib berilishini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Moliya vazirligi, Qishloq va suv xoʻjaligi vazirligi hamda Iqtisodiyot vazirligining davlat unitar korxonasi shaklidagi ixtisoslashtirilgan “Oʻzmeliomashlizing” davlat lizing kompaniyasini tashkil etish toʻgʻrisidagi taklifiga rozilik berilsin. Oʻzbekiston Respublikasi Moliya vazirligi ikki oy muddatda Oʻzbekiston Respublikasi Markaziy banki foydasining respublika budjeti daromadiga yoʻnaltiriladigan qismi hisobiga “Oʻzmeliomashlizing” davlat lizing kompaniyasiga ustav fondini shakllantirish uchun 5 mlrd soʻm mablagʻ ajratsin. 11. “Oʻzmeliomashlizing” davlat lizing kompaniyasi “Maʼmuriy bino maxsus servis” davlat shuʼba korxonasining Toshkent shahri, Mustaqillik maydoni, 5-uy manzilidagi binosiga joylashtirilsin. Oʻzbekiston aloqa va axborotlashtirish agentligi “Oʻzmeliomashlizing” davlat lizing kompaniyasini zarur aloqa vositalari, shu jumladan hukumat aloqasi bilan taʼminlasin. 12. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
Oʻzbekiston Respublikasi Hukumatining ayrim qarorlariga oʻzgartirishlar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida
(resolution, 2022-07-22)

Sudlar va adliya organlarini rivojlantirish jamgʻarmasining adliya organlari va muassasalari faoliyatini moliyalashtirish uchun yoʻnaltiriladigan mablagʻlaridan foydalanishda qonun hujjatlarini bir xilda qoʻllash maqsadida Vazirlar Mahkamasi qaror qiladi: 2. Oʻzbekiston Respublikasi Hukumatining 2-ilovaga muvofiq baʼzi qarorlari oʻz kuchini yoʻqotgan deb hisoblansin. 1. Vazirlar Mahkamasining “Tugʻilganlik, nikoh qayd etilganligi va oʻlim haqidagi gerbli guvohnomalar shaklini tasdiqlash, gerb yigʻimini joriy qilish toʻgʻrisida” 1997-yil 30-iyundagi 330-son qarorining 2-bandi. 2. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida” 2003-yil 30-apreldagi 197-son qaroriga ilovaning 9-bandi (Oʻzbekiston Respublikasi QT, 2003-y., 4-son, 34-modda).